ພັກຣີພັບບລິກກັນໂຕ້ຕອບ ຄໍາປາໄສຂອງທ່ານໂອບາມາ
ສະມາຊິກສະພາຕໍ່າ Paul Ryan ຮຽກຮ້ອງ ໃຫ້​ມີ​ການ​ດຳ​ເນີນ​ຄວາມ​ພະຍາຍາມ ເພື່ອ​ຫລຸດຜ່ອນ​ການ​ໃຊ້​ຈ່າຍ ແລະເຮັດ​ໃຫ້ ຂະໜາດຂອງ​ລັດຖະບານນ້ອຍລົງ.
ສະມາຊິກສະພາຕໍ່າສະຫະລັດ, ທ່ານ Ryan ຮຽກຮ້ອງໃຫ້ມີ ການດຳເນີນຄວາມພະຍາຍາມ ເພື່ອຫລຸດຜ່ອນການໃຊ້ຈ່າຍເຮັດ ໃຫ້ຂະໜາດຂອງລັດຖະບານ ນ້ອຍລົງ ແລະກໍໃຫ້ແກ້ໄຂບັນ ຫາໜີ້ສິນຂອງຊາດ ສະມາຊິກສະພາຕໍ່າສະຫະລັດຈາກລັດ Wisconsin, ທ່ານ Paul Ryan ເປັນຜູ້ກ່າວຖະ ແຫລງຄຳໂຕ້ຕອບຂອງພັກຣີພັບບລິກກັນຕໍ່ຄໍາປາໄສຂອງປະທານາທິບໍດີ Barack Obama ກ່ຽວກັບສະພາບການຂອງປະເທດຊາດໂດຍໄດ້ຮຽກຮ້ອງໃຫ້ມີການດຳເນີນ ຄວາມພະຍາຍາມເພື່ອຫລຸດຜ່ອນການໃຊ້ຈ່າຍ, ເຮັດໃຫ້ຂະໜາດຂອງລັດຖະບານນ້ອຍ ລົງແລະກໍໃຫ້ແກ້ໄຂບັນຫາໜີ້ສິນຂອງຊາດອີກດ້ວຍ ທ່ານ Ryan ປະທານຄະນະກຳມາທິການດ້ານງົບປະມານຂອງສະພາຕໍ່າຄົນໃໝ່ໄດ້ຕຳ ໜິປະທານາທິບໍດີ Obama ທີ່ເປັນຜູ້ກຳກັບນຳການໃຊ້ຈ່າຍ ຊຶ່ງທ່ານເວົ້າວ່າໄດ້ດຶງເອົາ ປະເທດຊາດໃຫ້ຈົມເລິກເຂົ້າໄປໃນການເປັນໜີ້ສິນຂຶ້ນຫລາຍກວ່າເກົ່າ ນອກນັ້ນ ທ່ານຍັງໄດ້ກ່າວຕຳໜິກົດໝາຍປະຕິຮູບກ່ຽວກັບການປິ່ນປົວສຸຂະພາບຂອງ ທ່ານປະທານາທິບໍດີ ໂດຍໃຫ້ຄຳເຫັນວ່າມັນພາໃຫ້ຄ່າປະກັນໄພສູງຂຶ້ນ ແລະກໍຈະເຮັດໃຫ້ ການສ້າງວຽກເຮັດງານທຳຝືດເຄືອງ ທ່ານເວົ້າເພີ້ມອີກວ່າ ສະມາຊິກສະພາຕໍ່າຂອງພັກ ຣີພັບບລິກກັນຈະດຳເນີນງານຮ່ວມກັນເພື່ອຈະນຳເອົາອັນທີ່ທ່ານບັນລະຍາຍວ່າ “ການ ປະຕິຮູບຢ່າງມີຄວາມຮັບຜິດຊອບດີຕໍ່ງົບປະມານ ແລະອີງໃສ່ຄົນເຈັບເປັນໃຈກາງສຳຄັນ” ໄພຫລຸດລົງ ແລະກໍຂະຫຍາຍການຄຸ້ມຄອງຂອງປະກັນໄພໃຫ້ກວມລວມກວ້າງຂວາງກວ່າ ເກົ່ານັ້ນມາແທນໃຫ້ກົດໝາປະຕິຮູບດັ່ງກ່າວນີ້ ໃນອາທິດແລ້ວນີ້ ພວກ Republican ໃນສະພາຕໍ່າໄດ້ລົງຄະແນນສຽງເຫັນພ້ອມນຳກັນໃຫ້ຍົກເລີກທັງໝົດກົດໝາຍການປິ່ນປົວ ສຸຂະພາບນັ້ນໄປແລ້ວ